Työssäolovelvoitetta ja koulutusta vailla olevan nuoren seuraamusta voisi nykyistä vastaavasti täyttää työssäoloehdon täyttävällä työllä. Työssäoloehtokuukaudet muunnettaisiin kalenteriviikoiksi TE-toimistossa tai työllisyyden edistämisen kuntakokeilun kokeilualueen kunnassa.
Työssäolovelvoitteen täyttymistä tarkasteltaessa otettaisiin lisäksi huomioon aika, jona henkilö on ansainnut vakuutuksenalaista palkkaa vähintään 930 euroa kalenterikuukaudessa tai vähintään 465 euroa, mutta vähemmän kuin 930 euroa kahtena erillisenä kalenterikuukautena.
Lähtökohtaisesti etuusoikeuden palautuminen työssäoloehtoon luettavan työn perusteella helpottuisi jonkin verran nykytilaan verrattuna.